techiaith/cofnodycynulliad_en-cy huggingface dataset:
English: And I think it's perfectly reasonable, First Minister, for you to raise the issue of the implications, in terms of revenue, for both Transport for Wales and for the housing sector. I suppose the point is whether, in these particular circumstances, given the nature of the cost-of-living emergency, there should be, in the short term, a greater emphasis put on that than other considerations. I welcome, of course, the agreement last month in supporting our motion to begin talks with local authorities on debt bonfires for those with council tax arrears, and the additional winter fuel support scheme investment that you referred to. You could go further again, in agreeing with the Equality and Social Justice Committee recommendation to set out plans to accelerate the retrofitting of social housing and, indeed, as National Energy Action have urged, bring forward your target of abolishing fuel poverty from 2035 to 2028, and place that target on a statutory footing. It would be naïve to think that these actions in Wales would shame Boris Johnson into action in Westminster, as the man has no shame, but they would be a beacon of hope, as well as a source of practical help, to many people in Wales at a very dark and difficult time.
Welsh: Ac rwy'n credu ei bod yn gwbl resymol, Prif Weinidog, i chi godi mater y goblygiadau, o ran refeniw, i Trafnidiaeth Cymru ac i'r sector tai. Mae'n debyg mai'r pwynt yw, o dan yr amgylchiadau penodol hyn, gan ystyried natur yr argyfwng costau byw, a ddylid bod mwy o bwyslais yn y tymor byr ar hynny nag ar ystyriaethau eraill. Rwy'n croesawu, wrth gwrs, y cytundeb y mis diwethaf i gefnogi ein cynnig i ddechrau trafodaethau gydag awdurdodau lleol ar goelcerthi dyledion i'r rhai sydd ag ôl-ddyledion treth gyngor, a'r buddsoddiad ychwanegol yn y cynllun cymorth tanwydd gaeaf y cyfeirioch chi ato. Gallech chi fynd ymhellach eto, wrth gytuno ag argymhelliad y Pwyllgor Cydraddoldeb a Chyfiawnder Cymdeithasol i amlinellu cynlluniau i gyflymu ôl-osod tai cymdeithasol ac, yn wir, fel y mae National Energy Action wedi'i annog, dwyn ymlaen eich targed o ddiddymu tlodi tanwydd o 2035 i 2028, a gosod y targed hwnnw ar sail statudol. Byddai'n naïf meddwl y byddai'r camau hyn yng Nghymru yn cywilyddio Boris Johnson i weithredu yn San Steffan, gan nad oes gan y dyn gywilydd, ond bydden nhw'n llygedyn o obaith, yn ogystal â ffynhonnell cymorth ymarferol, i lawer o bobl yng Nghymru ar adeg dywyll ac anodd iawn.
English: Well, Llywydd, the real risk here is not that we can bring the fuel poverty target forward, but that what is about to happen to families in April will plunge more families in Wales into fuel poverty rather than reduce that number. We know that people at the bottom end of the income spectrum spend a significantly higher proportion of their income on fuel bills than people who are better off, and more of those families are going to find themselves having to deal with the consequences of the failure of the Conservative Government in England. It was a Conservative Government that turned energy supply and fuel in the United Kingdom into a market solution, and we have seen an utter failure in that market, while the UK Government stands back and does absolutely nothing about it. Twenty-eight companies have gone to the wall and, on top of the £500 that families will have to pay because of the failure of the UK Government to get a grip on energy prices, they're all going to be asked to pay £100 a year to deal with the consequences of those market failures as well. Try as the Welsh Government will to use all the things that we are able to mobilise to help families, the overriding responsibilities in this area lie with the UK Government - a UK Government that could reverse its universal credit cuts, a Government that could think of other ways in which those fuel bills can be more fairly shared across people, and could live up to its responsibilities instead of, as the Prime Minister does today and in so many areas of life, simply hiding and dodging on the things that ought to be on the top of his list of things to resolve.
Welsh: Wel, Llywydd, y gwir risg yma yw na allwn ni ddwyn y targed tlodi tanwydd ymlaen, ond bydd yr hyn sydd ar fin digwydd i deuluoedd ym mis Ebrill yn bwrw mwy o deuluoedd yng Nghymru i dlodi tanwydd yn hytrach na lleihau'r nifer hwnnw. Gwyddom fod pobl ar waelod y sbectrwm incwm yn gwario cyfran sylweddol uwch o'u hincwm ar filiau tanwydd na phobl sy'n well eu byd, ac mae mwy o'r teuluoedd hynny'n mynd i orfod ymdopi â chanlyniadau methiant y Llywodraeth Geidwadol yn Lloegr. Llywodraeth Geidwadol a drodd y cyflenwad ynni a thanwydd yn y Deyrnas Unedig yn ateb i'r farchnad, ac rydym wedi gweld methiant llwyr yn y farchnad honno, tra bod Llywodraeth y DU yn sefyll yn ôl ac yn gwneud dim yn ei gylch. Mae 28 o gwmnïau wedi mynd yn fethiant ac, ar ben y £500 y bydd yn rhaid i deuluoedd ei dalu oherwydd methiant Llywodraeth y DU i fynd i'r afael â phrisiau ynni, gofynnir iddyn nhw i gyd dalu £100 y flwyddyn i ymdrin â chanlyniadau'r methiannau hynny yn y farchnad hefyd. Er y bydd Llywodraeth Cymru yn defnyddio'r holl bethau y gallwn ni eu paratoi i helpu teuluoedd, Llywodraeth y DU sy'n bennaf gyfrifol yn y maes hwn - Llywodraeth y DU a allai wrthdroi ei thoriadau credyd cynhwysol, Llywodraeth a allai feddwl am ffyrdd eraill y gellir rhannu'r biliau tanwydd hynny'n fwy teg ymhlith pobl, a gallai wynebu ei chyfrifoldebau yn hytrach na, fel y gwna'r Prif Weinidog heddiw ac mewn cynifer o feysydd bywyd, dim ond cuddio ac osgoi'r pethau a ddylai fod ar ben ei restr o bethau i'w datrys.
English: I thank Vikki Howells for that, Llywydd. Cervical Screening Wales has implemented the recommendation of the UK National Screening Committee and extended the routine screening interval of people aged between 25 and 49 from three to five years if HPV is not found in their cervical screening test. The screening interval is now aligned with that for 50 to 64-year-olds in Wales.
Welsh: Diolch i Vikki Howells am hynna, Llywydd. Mae Sgrinio Serfigol Cymru wedi gweithredu argymhelliad Pwyllgor Sgrinio Cenedlaethol y DU ac wedi ymestyn y cyfnod sgrinio arferol o bobl rhwng 25 a 49 oed o dair i bum mlynedd os na chanfyddir HPV yn eu prawf sgrinio serfigol. Mae'r cyfnod sgrinio bellach yn cyd-fynd â'r cyfnod sgrinio ar gyfer pobl 50 i 64 oed yng Nghymru.
English: Thank you, First Minister. I'm sure like many of us here today, I was contacted by lots of constituents concerned that Cervical Screening Wales had extended the routine interval for cervical screening from three to five years for those aged 25 to 49. I appreciate the reasoning behind this decision, based as it is on a good news story of medical advancements and the resulting guidance from the UK National Screening Committee. But the communication of that news, with little detail as to why this change was happening, was problematic to say the least. How has the Welsh Government engaged with partners to get that information out there, and what lessons have been learnt regarding the communication of this type of important public health message in the future?
Welsh: Diolch, Prif Weinidog. Rwy'n siŵr, fel y digwyddodd i lawer ohonom ni sydd yma heddiw, cysylltodd llawer o etholwyr â mi yn pryderu fod Sgrinio Serfigol Cymru wedi ymestyn y cyfnod arferol ar gyfer sgrinio serfigol o dair i bum mlynedd i'r rhai rhwng 25 a 49 oed. Rwy'n gwerthfawrogi'r rhesymeg y tu ôl i'r penderfyniad hwn, yn seiliedig fel y mae ar stori newyddion dda am ddatblygiadau meddygol a'r canllawiau dilynol gan Bwyllgor Sgrinio Cenedlaethol y DU. Ond roedd trosglwyddo'r newyddion hynny, heb fawr o fanylion ynghylch pam yr oedd y newid hwn yn digwydd, yn broblem a dweud y lleiaf. Sut y mae Llywodraeth Cymru wedi ymgysylltu â phartneriaid i ledaenu'r wybodaeth honno, a pha wersi a ddysgwyd ynghylch trosglwyddo'r math hwn o neges bwysig ynghylch iechyd y cyhoedd yn y dyfodol?
English: I thank Joyce Watson for that, Llywydd. The Tory cost of living crisis is already a reality for thousands of Welsh families. As I said earlier, Llywydd, the UK Conservative Government has chosen to take £20 each week away from the poorest families in the land and to break its election promises to pensioners, just as fuel prices and inflation rocket.
Welsh: Diolch i Joyce Watson am hynna, Llywydd. Mae argyfwng costau byw'r Torïaid eisoes yn realiti i filoedd o deuluoedd Cymru. Fel y dywedais i yn gynharach, Llywydd, mae Llywodraeth Geidwadol y DU wedi dewis cymryd £20 bob wythnos i ffwrdd oddi wrth y teuluoedd tlotaf yn y wlad a thorri ei haddewidion etholiadol i bensiynwyr, wrth i brisiau tanwydd a chwyddiant saethu i fyny.
English: It is indeed a scary time for lots of people living in Wales. We see inflation out of control, and we see fuel price rises immediately on the way. Of course, in Wales, the Labour Government has the Warm Homes programme, steadily retrofitting fuel-inefficient housing stock. We put a £100 cash payment to low-income families - your Government has - at the same time, and in contrast with the Tories, as you just said, taking £20 a week out of their pockets. And that of course is a cruel decision, it's unnecessary, and it is a politically driven decision. They also are refusing to adopt Labour's proposed VAT cut on home energy bills and a windfall tax on North sea oil and gas profits. That, of course, is economic mismanagement. So, further to all the things that you've already mentioned in the ways that your Government is offering help, can I ask, in conversations you of course will have had with the Treasury, if they're not already aware, if they are absent without leave, have you asked them to face up to their responsibility to the people in Wales and to ensure that they offer all the help that they can at this critical time in people's lives?
Welsh: Mae'n wir yn amser brawychus i lawer o bobl sy'n byw yng Nghymru. Gwelwn chwyddiant allan o reolaeth, a gwelwn gynnydd mewn prisiau tanwydd ar y ffordd yn fuan iawn. Wrth gwrs, yng Nghymru, mae gan y Llywodraeth Lafur y rhaglen Cartrefi Cynnes, sy'n ôl-osod stoc tai sy'n aneffeithlon o ran tanwydd yn gyson. Rydym yn rhoi taliad arian parod o £100 i deuluoedd incwm isel - mae eich Llywodraeth chi wedi - ar yr un pryd ac mewn cyferbyniad, gyda'r Torïaid, fel y dywedoch chi, yn cymryd £20 yr wythnos allan o'u pocedi. Ac mae hynny wrth gwrs yn benderfyniad creulon, mae'n ddiangen, ac mae'n benderfyniad sy'n cael ei ysgogi'n wleidyddol. Maen nhw hefyd yn gwrthod mabwysiadu toriad TAW arfaethedig Llafur ar filiau ynni cartref a threth ffawdelw ar elw olew a nwy môr y Gogledd. Mae hynny, wrth gwrs, yn gamreoli economaidd. Felly, yn ychwanegol at yr holl bethau yr ydych chi eisoes wedi'u crybwyll yn y ffyrdd y mae eich Llywodraeth chi yn cynnig cymorth, a gaf i ofyn, mewn sgyrsiau y byddwch chi wrth gwrs wedi'u cael gyda'r Trysorlys, os nad ydyn nhw eisoes yn ymwybodol, os ydyn nhw'n absennol heb ganiatâd, a ydych chi wedi gofyn iddyn nhw wynebu eu cyfrifoldeb i bobl Cymru a sicrhau eu bod yn cynnig yr holl gymorth y gallan nhw ar yr adeg dyngedfennol hon ym mywydau pobl?
English: Llywydd, I can absolutely assure Joyce Watson that time after time after time, Welsh Ministers, together with their counterparts in Scotland and Northern Ireland, lobbied UK Ministers against their plans to take that £20 every week away from poorest families. There's a quadrilateral meeting of finance Ministers later this week. Rebecca Evans will once again be making these points to UK Government Ministers. A windfall tax - . As these prices rocket, so the profits made by companies rocket alongside them, and given that it is the public that is paying that money in, I think the public have a right to expect that a Government acting on their behalf would take some of that money back to invest in mitigating the impact on those who need that help the most. These are not difficult decisions for any Government to make, unless, as Joyce Watson said, there is a different political agenda that a Government is pursuing. There are actions that the UK Government can and actions that they should take. Welsh Ministers will be there this week again pressing that case on them.
Welsh: Llywydd, gallaf sicrhau Joyce Watson yn llwyr fod Gweinidogion Cymru, dro ar ôl tro ar ôl tro, ynghyd â'u cymheiriaid yn yr Alban a Gogledd Iwerddon, wedi lobïo Gweinidogion y DU yn erbyn eu cynlluniau i gymryd y £20 hwnnw bob wythnos oddi ar y teuluoedd tlotaf. Bydd yna gyfarfod o weinidogion cyllid y pedair gwlad yn ddiweddarach yr wythnos hon. Bydd Rebecca Evans unwaith eto yn gwneud y pwyntiau hyn i Weinidogion Llywodraeth y DU. Treth ffawdelw - . Wrth i'r prisiau hyn gynyddu'n sydyn, mae'r elw a wneir gan gwmnïau yn cynyddu'n sydyn hefyd ochr yn ochr â nhw, ac o gofio mai'r cyhoedd sy'n talu'r arian hwnnw i mewn, rwy'n credu bod gan y cyhoedd hawl i ddisgwyl y byddai Llywodraeth sy'n gweithredu ar eu rhan yn cymryd rhywfaint o'r arian hwnnw yn ôl i'w fuddsoddi mewn lliniaru'r effaith ar y rhai hynny sydd angen y cymorth hwnnw fwyaf. Nid yw'r rhain yn benderfyniadau anodd i unrhyw Lywodraeth eu gwneud, oni bai, fel y dywedodd Joyce Watson, fod agenda wleidyddol wahanol y mae Llywodraeth yn ei dilyn. Mae camau y gall Llywodraeth y DU eu cymryd a chamau y dylen nhw eu cymryd. Bydd Gweinidogion Cymru yno yr wythnos hon eto yn pwyso arnyn nhw i wneud hynny.
English: I do recognise that there are a number of things as a result of the pandemic that are putting pressure on people's incomes, and that is something that all Governments need to work together to tackle. First Minister, I do want to ask about what more the Welsh Government can do to help people in financial hardship. The Welsh Government, in fairness, does provide a number of support schemes to complement those offered by the UK Government. However, despite this valued support, the Bevan Foundation have recently stated that the current disjointed nature of these schemes means that it's difficult for people to access all the support they are entitled to. First Minister, what consideration has the Welsh Government given to establishing a single point of access for benefits and support schemes administered in Wales, as well as exploring the possibility of automatically passporting universal credit claimants onto that system? Diolch.
Welsh: Rwy'n cydnabod bod nifer o bethau o ganlyniad i'r pandemig sy'n rhoi pwysau ar incwm pobl, ac mae hynny'n rhywbeth y mae angen i bob Llywodraeth gydweithio arno i fynd i'r afael ag ef. Prif Weinidog, rwyf eisiau gofyn beth arall y gall Llywodraeth Cymru ei wneud i helpu pobl sydd mewn caledi ariannol. Mae Llywodraeth Cymru, er tegwch, yn darparu nifer o gynlluniau cymorth i ategu'r rhai a gynigir gan Lywodraeth y DU. Fodd bynnag, er gwaethaf y gefnogaeth werthfawr hon, mae Sefydliad Bevan wedi datgan yn ddiweddar fod natur bresennol y cynlluniau hyn yn golygu ei bod yn anodd i bobl gael gafael ar yr holl gymorth y mae ganddyn nhw'r hawl iddo. Prif Weinidog, pa ystyriaeth y mae Llywodraeth Cymru wedi'i rhoi i sefydlu un pwynt mynediad ar gyfer cynlluniau budd-daliadau a chymorth a weinyddir yng Nghymru, yn ogystal ag archwilio'r posibilrwydd o basbortio hawlwyr credyd cynhwysol yn awtomatig i'r system honno? Diolch.
English: Thank you, Llywydd, and a happy new year to you, First Minister.
Welsh: Diolch, Llywydd, a blwyddyn newydd dda i chi, Prif Weinidog.
English: Seven out of the 20 areas across the United Kingdom hardest hit by rising fuel prices are in Wales, so I just want to follow on from the point from my colleague Joyce Watson. Prices are set to rise by an average of £598 a year, with some seeing bill increases as high as £750. Four of those seven areas are in the region that both Joyce and I represent, namely Ceredigion, Powys, Pembrokeshire and Carmarthenshire. This is a dire situation for families and households who are already struggling to keep their heads above water. If, as predicted, the price cap increases, we could see the overall number of households in fuel poverty in Wales increase by 50 per cent or more. Between the price cap increasing and the Conservatives hiking national insurance contributions, and their freeze to the personal tax allowance, families could be facing an extra £1,200 in bills in the next year. Prif Weinidog, would you agree with me that in order to save families from what is becoming a cost of living catastrophe, as you have said, the United Kingdom Government should be instituting a Robin Hood tax on oil and gas superprofits to support families with soaring heating bills? Diolch.
Welsh: Mae saith o'r 20 ardal ledled y Deyrnas Unedig sydd wedi'u taro waethaf gan brisiau tanwydd yn cynyddu yng Nghymru, felly rwyf eisiau dilyn ymlaen o'r pwynt gan fy nghyd-Aelod Joyce Watson. Disgwylir i brisiau gynyddu £598 y flwyddyn ar gyfartaledd, a bydd rhai yn gweld biliau'n cynyddu mor uchel â £750. Mae pedair o'r saith ardal hynny yn y rhanbarth y mae Joyce a minnau yn eu cynrychioli, sef Ceredigion, Powys, sir Benfro a sir Gaerfyrddin. Mae hon yn sefyllfa enbyd i deuluoedd ac aelwydydd sydd eisoes yn ei chael hi'n anodd ymdopi yn ariannol. Os bydd y cap ar brisiau yn cynyddu, fel y rhagwelir, gallem ni weld nifer gyffredinol yr aelwydydd mewn tlodi tanwydd yng Nghymru yn cynyddu 50 y cant neu fwy. Rhwng y cap ar brisiau'n cynyddu a'r Ceidwadwyr yn cynyddu cyfraniadau yswiriant gwladol, a'r ffaith eu bod nhw wedi rhewi'r lwfans treth personol, gallai teuluoedd fod yn wynebu £1,200 yn ychwanegol mewn biliau yn y flwyddyn nesaf. Prif Weinidog, a fyddech chi'n cytuno â mi, er mwyn achub teuluoedd rhag yr hyn sy'n dod yn drychineb costau byw, fel y gwnaethoch chi ei ddweud, y dylai Llywodraeth y Deyrnas Unedig fod yn sefydlu treth Robin Hood ar uwch-elw olew a nwy i gefnogi teuluoedd â biliau gwresogi sy'n cynyddu'n aruthrol? Diolch.
English: I thank Jane Dodds for the question and for her good wishes.
Welsh: Diolch yn fawr i Jane Dodds am y cwestiwn ac am y dymuniadau gorau.
English: I thank Huw Irranca-Davies, Llywydd. The youth guarantee scheme is already up and running in Wales, with the Working Wales service providing a gateway to the extended opportunities available across education, training, apprenticeships, employment and self-employment for our young people.
Welsh: Diolch i Huw Irranca-Davies, Llywydd. Mae'r cynllun gwarant i bobl ifanc eisoes ar waith yng Nghymru, ac mae gwasanaeth Cymru'n Gweithio yn darparu porth i'r cyfleoedd estynedig sydd ar gael ar draws addysg, hyfforddiant, prentisiaethau, cyflogaeth a hunangyflogaeth i'n pobl ifanc.
English: First Minister, thank you for that answer. You will know that this was one of the headline pledges in the Welsh Labour manifesto, which won such strong support from the people of Wales last year. It included a fair deal for care, with the real living wage for carers; a greener country, including a national forest for Wales; safer communities, with 500 more PCSOs, and far more. But in respect of the young person's guarantee, as well as contributing to the future health of our economy, this sends a clear signal about the priorities of this Government. We know that Wales cannot prosper while young people struggle, so acting now to invest in young people is vital to ensure we get higher earnings and skills in the longer term, with all the benefits that brings to all of us in society as a whole. So, First Minister, do you agree with me that the young person's guarantee is a crucial tool in changing the life prospects of young people, starting out with the networks that others take for granted, those who are born without a silver spoon, but with a desire to realise their talents and their ambitions?
Welsh: Prif Weinidog, diolch ichi am yr ateb yna. Byddwch chi'n gwybod mai dyma un o'r prif addewidion ym maniffesto Llafur Cymru, a enillodd gefnogaeth mor gryf gan bobl Cymru y llynedd. Roedd yn cynnwys bargen deg ar gyfer gofal, gyda'r cyflog byw gwirioneddol i ofalwyr; gwlad wyrddach, gan gynnwys coedwig genedlaethol i Gymru; cymunedau mwy diogel, gyda 500 yn fwy o Swyddogion Cymorth Cymunedol, a llawer mwy. Ond o ran y gwarant i bobl ifanc, yn ogystal â chyfrannu at iechyd ein heconomi yn y dyfodol, mae hyn yn anfon neges glir am flaenoriaethau'r Llywodraeth hon. Rydym ni'n gwybod na all Cymru ffynnu tra bod pobl ifanc yn ei chael hi'n anodd, felly mae gweithredu yn awr i fuddsoddi mewn pobl ifanc yn hanfodol er mwyn sicrhau ein bod yn cael cyflogau a sgiliau uwch yn y tymor hirach, gyda'r holl fanteision sy'n dod gyda hynny i bob un ohonom ni mewn cymdeithas yn ei chyfanrwydd. Felly, Prif Weinidog, a ydych chi'n cytuno â mi fod y gwarant i bobl ifanc yn arf hollbwysig i newid rhagolygon bywyd pobl ifanc, gan ddechrau gyda'r rhwydweithiau y mae pobl eraill yn eu cymryd yn ganiataol, y rhai nad ydyn nhw'n cael eu geni'n freintiedig, ond sydd ag awydd i wireddu eu doniau a'u huchelgeisiau?
English: I thank Jenny Rathbone. Llywydd, Qualifications Wales has decided to hold examinations in 2022, consistent with the approach taken in other parts of the UK, and adaptations have been made to assessment content so that learners are not disadvantaged. On 16 December, the education Minister announced £24 million in additional support, focused on learners in examination years.
Welsh: Diolch i Jenny Rathbone. Llywydd, mae Cymwysterau Cymru wedi penderfynu cynnal arholiadau yn 2022, yn gyson â'r dull a ddefnyddir mewn rhannau eraill o'r DU, ac mae addasiadau wedi'u gwneud i'r cynnwys a gaiff ei asesu fel nad yw dysgwyr o dan anfantais. Ar 16 Rhagfyr, cyhoeddodd y Gweinidog addysg £24 miliwn o gymorth ychwanegol, yn canolbwyntio ar ddysgwyr yn y blynyddoedd arholiadau.
English: Well, that money is very welcome. Yesterday, I had an e-mail from a very anxious young lady about the possibility of having to sit exams after having had so many of her lessons delivered by supply teachers rather than the normal subject teachers. Clearly, with the rise of COVID again, it's beyond the control and best efforts of school leaders and learners to be able to ensure that they're getting the teaching and the level of learning that they desperately wish for. So, she's asking why we haven't already cancelled exams for this summer, but I fully recognise that the virtue of exams is that they avoid the class and racial bias that's inherent both in teacher-assessed systems and reflected in the way that computer algorithms are constructed. So, given that exams are due to go ahead, both this week and in the summer, are there any circumstances that could lead to the Welsh Government cancelling these summer examinations, or how do we reassure young people that this summer's examination opportunities is but one opportunity to demonstrate the level of attainment that they are capable of?
Welsh: Wel, mae'r arian hwnnw i'w groesawu'n fawr. Ddoe, cefais e-bost gan ferch ifanc bryderus iawn am y posibilrwydd o orfod sefyll arholiadau ar ôl cael cynifer o'i gwersi wedi'u cyflwyno gan athrawon cyflenwi yn hytrach na'r athrawon pwnc arferol. Yn amlwg, gyda'r cynnydd yn COVID eto, mae y tu hwnt i reolaeth ac ymdrechion gorau arweinwyr ysgolion a dysgwyr i allu sicrhau eu bod yn cael yr addysgu a'r lefel o ddysgu y maen nhw'n dymuno'n daer eu cael. Felly, mae hi'n gofyn pam nad ydym ni eisoes wedi canslo arholiadau ar gyfer yr haf hwn, ond rwy'n cydnabod yn llwyr mai rhinwedd arholiadau yw eu bod yn osgoi'r rhagfarn hiliol a dosbarth cymdeithasol sy'n rhan annatod o systemau pan fo athrawon yn asesu ac yn cael eu hadlewyrchu yn y ffordd y caiff algorithmau cyfrifiadurol eu creu. Felly, o gofio bod arholiadau i fod i'w cynnal, yr wythnos hon ac yn yr haf, a oes unrhyw amgylchiadau a allai arwain Llywodraeth Cymru i ganslo'r arholiadau haf hyn, neu sut ydym ni'n rhoi sicrwydd i bobl ifanc mai un cyfle yn unig yw arholiadau yr haf hwn iddyn nhw ddangos y lefel y gallan nhw ei chyrraedd?